Vestimento

Vestimento es ulle objecto que es portate per le corpore pro coperir le corpore. Le majoritate de societates human incorpora vestimentos in su rolos social. In seliger que typo de vestimento include il ha considerationes social e practic. Vestimentos usualmente es facite con alcun typo de tela.

Vestimentos ha plure functiones practic. Illos pote proteger un persona contra le climate ambiente, servir functiones social, o monstrar un stilo personal (i.e., moda). Uniformes es un typo de vestimento formal que indica que su portator es de un profession – como le uniforme de un pumpero o un policiero.

Normas re vestimento es multo differente in le varie culturas human, specialmente le normas que defini modestia. Vestimento pote monstrar rolos del generes, religiones, o classes social in un societate.